Насычанай, канцэптуальна і тэматычна выбудаванай аказалася і канцэртная праграма, прадстаўленая на базе МДУ імя А.А.Куляшова. Кожнае з творчых выступленняў і тут было непаўторным. Асабліва ўражвалі выкананні класічных кампазіцый ад гаспадароў сцэны — народнага вакальнага ансамбля “Квецень”, народнага аркестра народных інструментаў “Алегрэта”, хору студэнтаў “Аксаміт”, народнага вакальнага ансамбля “Гармонія”, народнага харэаграфічнага ансамбля “Церніца”. Выступленні гэтых калектываў нікога з гледачоў не пакінулі абыякавым. Выдатна дапаўнялі іх нумары прадстаўнікоў іншых вышэйшых устаноў вобласці.